Lögð voru fram drög að breytingum á lögum um náttúrvernd á samráðsgátt stjórnvalda . Áformað er að leggja fram á vorþingi 2019 frumvarp til laga um breytingu á lögum um náttúruvernd nr. 60 / 2013 . Þá ert gert ráð fyrir beinu samþykki hlutaðeigandi landeiganda fyrir slíkri nýtingu þriðja aðila á landi hans sé hætta á spjöllum á náttúru eða ónæði . Einnig eru lagðar til breytingar á ákvæðum sem snúa að innflutningi lifandi framandi lífvera til landsins . Markmið þeirra breytinga sem þar eru lagðar til eru að að skýra málsmeðferð , auka skilvirkni og minnka flækjustig umsóknarferils hins almenna borgarara . Það sem er Landssamtökum hjólreiðamanna helst þyrnir í augum er 2. mgr. 19. gr. núverandi laga , sem kveður á um heimild ráðherra til þess „ að setja í reglugerð nánari ákvæði um umferð hjólreiðamanna “ . Engar heimildir eru fyrir ráðherra til að setja sérákvæði um umferð gangandi , skíðandi , skautandi o.s.frv. , og því óþarft að hafa þessa heimild inni í lögunum Breytingartillaga LHM gengur útfrá því að fella niður sérgrein um hjólreiðar og að bæta hjólreiðum inn i upptalningu í 18. gr. gildandi laga , á eftir orðinu gangandi og á undan orðunum á skíðum . Til vara er lagt til að 2. mgr. 19. gr. núgildandi laga falli niður . Tillaga : Ný 2. gr. frumvarps til laga um breytingu á lögum um náttúruvernd , nr. 60 / 2013 , með síðari breytingum orðist svo : 18. gr. heiti Umferð gangandi og hjólandi manna . Við 1. mgr. 18. gr. bætist orðið hjólandi í upptalningu á eftir gangandi og á undan á skíðum . Við 18. gr. bætist ný 3. mgr. sem er samhljóða núverandi 1. mgr. 19. gr . Þegar farið er á reiðhjólum um landið skal fylgt vegum og skipulögðum reiðhjólastígum eins og kostur er . 19. gr. um umferð hjólreiðamanna falli brott . Frumvarpið hefur ekki verið lagt fram á núverandi þingi ( 150. þingi ) enn sem komið er . Drög að frumvarpi á samráðsgátt stjórnvalda . Umsögn LHM um frumvarpið .